CELEX: 62012TA0262
Language: et
Date: 2014-09-18 00:00:00
Title: Kohtuasi T-262/12: Üldkohtu 18. septembri 2014 . aasta otsus – Central Bank of Iran versus nõukogu (Ühine välis- ja julgeolekupoliitika — Iraani vastu suunatud piiravad meetmed eesmärgiga tõkestada tuumarelvade levikut — Rahaliste vahendite külmutamine — Tühistamishagi — Pooleliolevad kohtuasjad — Põhjendamiskohustus — Kaitseõigused)

3.11.2014   
            
            
               ET
            
            
               Euroopa Liidu Teataja
            
            
               C 388/11
            
         Üldkohtu 18. septembri 2014. aasta otsus – Central Bank of Iran versus nõukogu
   (Kohtuasi T-262/12) (1)
   
   ((Ühine välis- ja julgeolekupoliitika - Iraani vastu suunatud piiravad meetmed eesmärgiga tõkestada tuumarelvade levikut - Rahaliste vahendite külmutamine - Tühistamishagi - Pooleliolevad kohtuasjad - Põhjendamiskohustus - Kaitseõigused))
   2014/C 388/12
   Kohtumenetluse keel: inglise
   
      Pooled
   
   
      Hageja: Central Bank of Iran (Teheran, Iraan) (esindaja: barrister M. Lester)
   
      Kostja: Euroopa Liidu Nõukogu (esindajad: M. Bishop ja V. Piessevaux)
   
      Ese
   
   Nõue tühistada esiteks nõukogu 23. jaanuari 2012. aasta otsus 2012/35/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 19, lk 22) ja nõukogu 15. oktoobri 2012. aasta otsus 2012/635/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 282, lk 58), kuna nende otsustega kanti või jäeti hageja nimi pärast läbivaatamist nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (ELT L 195, lk 39) II lisas asuvasse loetellu, ning teiseks nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), ning nõukogu 15. oktoobri 2012. aasta rakendusmäärus (EL) nr 945/2012, millega rakendatakse määrust (EL) nr 267/2012 (JO L 282, lk 16), osas, milles hageja nimi kanti või jäeti pärast läbivaatamist määruse nr 267/2012 IX lisas asuvasse loetellu.
   
      Resolutsioon
   
   
               1.
            
            
               Tühistada nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), kuna sellega lisati Central Bank of Iran nimetatud määruse IX lisas asuvasse loetellu.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Jätta pool Euroopa Liidu Nõukogu kohtukuludest tema enda kanda ning mõista temalt välja pool Central Bank of Irani kohtukuludest.
            
         
               4.
            
            
               Jätta pool Central Bank of Irani kohtukuludest tema enda kanda ning mõista temalt välja pool nõukogu kohtukuludest.
            
         
      (1)  ELT C 243, 11.8.2012.